#NasieInspirasie het bietjie by die PASSIEVOLLE Gert Smit, van die groep Lig-WeG, stilgestaan om meer uit te vind oor hulle daaglikse dryfveer en inspirasie.
1. Vertel ons asseblief meer van julself en hoe lank julle al aan die gang is?
LiG-WeG is nou al so drie jaar aan die gang en ons mik na een ding: om iets nuut in die Afrikaanse Gospel mark in te bring. Dis nie altyd so maklik nie, maar ons glo tog ons bereik mense.
2. Wie of wat inspireer julle?
Genade. Ek dink dit bly die grootste inspirasie. Veral as ek terugkyk na my eie verlede. Elke keer as ek hierdie getuienis oorvertel (van waar ek was) inspireer dit my om aan te hou doen wat ons doen.
3. Hoe hoop julle om ander te inspireer?
Ons stories, van die paaie wat ons moes loop, verslawings en stukkende verledes wat ons vanuit getuig. My eie verlede is nie 'n mooi storie nie en ek hoop om dit kan te kan deel met ander met die doel om mense hoop te gee en dat hulle sal weet daar is 'n uitweg en daar is verlossing.
4. Hoe sou julle, julle waaib beskryf aan iemand wat jul nog nooit gehoor of gesien het nie?
Ons het 'n baie Kontemporêre/Rock aanslag. Die nuwe album is 'n tipe Crossover album. Dis juis hier waar ons probeer het om die grense van Gospel musiek, veral in die Afrikaanse sektor, bietjie te druk. Ons doen die laaste ruk ook baie akoestiese optredes waar ons 'n "Folk-ish" klank het en dit werk wonderlik, want dit skep 'n baie intieme ervaring.
5. Wat sou julle vir 'n sleepvoet-dromer, naby aan opgee, wou sê?
Hou aan werk. Moenie opgee nie. Dis nie maklik nie, maar ons het 'n lyn wat ons mekaar gereeld mee motiveer: "As dit maklik was, sou almal dit kon doen."
6. Watter suid afrikaanse musiek/kunstenaars is vir julle 'n inspirasie?
7. Watter duur les het julle al geleer in hierdie bedryf en hoe hoop julle om dit positief te benader?
Sjoe…dit klink dalk baie negatief, maar daar is nie baie ouens wie jy kan vertrou daarbuite nie. Ons het baie beloftes al gehoor, maar ons besef dat jy net vorentoe beweeg as jy hard werk, dis al.
8. Awesome "quote" wat tans iets vir julle beteken?
"Loop ini Lig" – dit hou ons nederig, hoopvol en dit bemoedig ons. Ek dink dit is net al wat ons onsself die heeltyd aan moet herhinner.